દિલ્હીના મુખ્યમંત્રી અરવિંદ કેજરીવાલે ભારતીય જનતા પાર્ટી પર મોટો આક્ષેપ કર્યો છે. કેજરીવાલે રવિવારે ભાજપ પર કટાક્ષ કરતા કહ્યું કે જે કામ પાકિસ્તાનની ગુપ્તચર એજન્સી આઇએસઆઇ ભારતમાં ના કરી શકી તે આ પાર્ટી કરી લીધું છે. કેજરીવાલે કહ્યું કે આઇએસઆઇ ગત 70 વર્ષોથી ભારતમાં સાંપ્રદાયિક માહોલ બગાડવામાં લાગેલી છે પણ તે નાકામ રહી છે. પણ ભાજપે ખાલી 3 વર્ષમાં આ કામ કરી બતાવ્યું છે. આમ આદમી પાર્ટીના 5માં ફાઉન્ડેશન ડેના નિમિત્તે કેજરીવાલે દિલ્હીના રામલીલા મેદાન ખાતે તેના કાર્યકર્તાઓને આ વાત કરી હતી. તેમણે કહ્યું હતું કે ભાજપ દેશમાં સાંપ્રદાયિક માહોલ ખરાબ કરવા માંગે છે.